משפחה בהפרעה

משפחה בהפרעה (באנגלית: Arrested Development, מילולית: התפתחות עצורה) היא קומדיית מצבים אמריקאית על משפחה שירדה מנכסיה המתפקדת באופן לקוי. הסדרה משתמשת במאפיינים של סדרות דוקומנטריות, כדוגמת מספר יודע-כל (רון הווארד) ותמונות וסרטוני ארכיון. מאז שהוחל בשידורה ב-2 בנובמבר 2003, זכתה הסדרה בשישה פרסי אמי, בפרס גלובוס הזהב, והפכה לסדרת קאלט בקרב מעריציה. אולם חרף כל השבחים שקיבלה, נאבקו מפיקי הסדרה ברייטינג נמוך מאז שעלתה לאוויר, ורשת FOX החליטה לקצץ את העונה השלישית ל-13 פרקים בלבד (מתוך 22 פרקים של עונה ממוצעת) ולהפסיק את הפקת הסדרה. ארבעת הפרקים האחרונים של העונה השלישית שודרו יחד בספיישל בן שעתיים. ב-2011 יוצרי הסדרה הודיעו על צילומים של עונה רביעית וחדשה, שכל פרקיה יעלו לצפייה דרך שירותי חברת הסטרימינג נטפליקס. צילומי העונה החלו באוגוסט 2012 וכל 15 פרקיה עלו לנטפליקס ב-26 במאי 2013. עונה חמישית חודשה ועלתה לראשונה ב-29 במאי 2018 וכללה 8 פרקים, וחלקה השני של העונה עלה ב-15 במרץ 2019 וכללה גם היא 15 פרקים. הסדרה מגוללת את סיפורה של משפחת בלות', משפחה עשירה ונהנתנית אך לא מתפקדת. הבלגן מתחיל כאשר אב המשפחה, ג'ורג', נכנס לכלא ובנו מייקל מחליט לקחת את העסק המשפחתי לניהולו. בעוד מייקל מנהל את העסק הוא גם משתדל לתקן את תדמיתה הבעייתית של משפחתו המופרעת. מייקל בלות' (ג'ייסון בייטמן) - הבן האמצעי של ג'ורג' ולוסיל, והנורמלי היחיד במשפחה כולה. שואף תמיד "לעשות את הדבר הנכון" ולשמור על המשפחה ביחד, למרות האנוכיות הרבה המאפיינת את בני המשפחה. לינדזי בלות' פיונקה (פורשיה דה רוסי) - אחותו התאומה של מייקל. מפונקת וחומרנית אשר רואה עצמה כליברלית ונאורה, ומשתמשת רבות ביופייה כדי לקבל את מבוקשה. ג'ורג' אוסקר "ג'וב" בלות' השני (ויל ארנט) - אחיו הבכור והילדותי של מייקל. קוסם לא-יוצלח ורודף שמלות. ביירון "באסטר" בלות' (טוני הייל) - האח הצעיר של מייקל. סובל מחוסר יציבות נפשית ונטייה להתקפי פאניקה. קשור מאוד לאימו, לוסיל, ומנסה להתנתק מאחיזתה. ג'ורג' מייקל ג'וניור (מייקל סרה) - בנו המתבגר של מייקל. דבק באותה צניעות והגינות של אביו, אך חש לחץ מתמיד לעמוד בציפיותיו. ג'ורג' האב (ג'פרי טמבור) - אב המשפחה, והמקים והמנהל לשעבר של "Bluth Company", חברת נכסי מקרקעין ונדל"ן. איש עסקים ממולח, ערמומי וקשוח. מרבה לבגוד באשתו לוסיל. לוסיל (ג'סיקה וולטר) - אם המשפחה. מניפולטיבית, חומרנית, שתיינית כרונית, וביקורתית מאוד כלפי כל אחד מבני המשפחה. טוביאס פיונקה (דייוויד קרוס) - בעלה של לינדזי. פסיכיאטר ואנליסט (שילוב היוצר את הביטוי הבעייתי "Analrapist") שרישיונו נשלל ומאז, מנסה להגשים את חלומו להיות שחקן. מיי "מייבי" פיונקה (אליה שאוקט) - הבת של לינדזי וטוביאס. נערה מרדנית שהמניע העיקרי להתנהגותה הוא המרד בהוריה. מדיה וקבצים בנושא משפחה בהפרעה בוויקישיתוף אתר האינטרנט הרשמי של משפחה בהפרעה משפחה בהפרעה, ברשת החברתית פייסבוק משפחה בהפרעה, ברשת החברתית אקס (טוויטר) "משפחה בהפרעה", במסד הנתונים הקולנועיים IMDb (באנגלית) "משפחה בהפרעה", באתר נטפליקס "משפחה בהפרעה", באתר Rotten Tomatoes (באנגלית) "משפחה בהפרעה", באתר Metacritic (באנגלית) "משפחה בהפרעה", באתר דיסני+ סדרות (באנגלית) "משפחה בהפרעה", באתר Hulu סדרות (באנגלית) "משפחה בהפרעה", במסד הנתונים הקולנועיים KinoPoisk (ברוסית) דניס ויטצ'בסקי‏, "משפחה בהפרעה" חוזרת אחרי 7 שנים, באתר וואלה, 20 במאי 2013 "משפחה בהפרעה": חזרתם? עכשיו תצחיקו אותנו, באתר ynet, 27 במאי 2013 דניס ויטצ'בסקי‏, "משפחה בהפרעה 4": לא קלה לצפייה, אבל מתגמלת, באתר וואלה, 30 במאי 2013 "New 'Arrested Development' episodes to debut all at once on Netflix".